El foc consumeix 10.000 hectàrees de bosc a la turística regió turca de l'Anatòlia\nEl foc està fent estralls a la província turca de l'Anatòlia. Fins al moment, ja són 10.000 les hectàrees de zona boscosa consumides per les flames, en el que ja ha estat qualificat per les autoritats del país com el pitjor incendi forestal que hi ha hagut en aquella província. L'avanç del foc, que crema des de fa ja tres dies, ha obligat a evacuar sis pobles sencers, que han quedat totalment destruïts per les flames. A més, dues persones han desaparegut. En l'extinció hi participen un miler d'efectius, que estan veient dificultada la seva tasca pel fort vent que bufa a la zona.\n02/08/2008 - 15.23 Actualitzat 02/08/2008 - 17.37\nLa zona afectada per l'incendi, al sud del país, és una de les més turístiques de Turquia. Tot i que les flames es troben lluny dels centres d'oci on es concentren els visitants, el foc ha arribat a amenaçar el monumental teatre grec d'Aspendos, tot i que finalment els bombers han aconseguit controlar aquest front i les restes arqueològiques es troben fora de perill.\nLa premsa turca acusa els separatistes kurds del PKK d'estar-hi al darrere, ja que en una ocasió van amenaçar de provocar incendis si l'exèrcit turc no posava fi a l'ofensiva contra ells.\nL'any passat, milers d'hectàrees van cremar a la costa egea i mediterrània de Turquia en diversos incendis, la majoria dels quals se sospita que van ser provocats pel PKK.


El Quiosc de Can Carreras - Take Away - Mataró El Quiosc de Can Carreras\nTake Away al Quiosc de Can Carreras\n|20 de juny de 2015|\nCom molts de vosaltres ja sabeu, els divendres i els caps de setmana són dies top al Quiosc. En moltes ocasiones hem tingut el rebedor inaccessible degut la quantitat de gent que s’hi acumula i per això us recordem que si teniu ganes d’una de les nostres burgers us les podeu endur a casa vostre!\nEl servei take away sorgeix a l’antiga Grècia i Roma perquè a les cases dels habitants de Pompeia no hi havia cuina. També remota durant l’època medieval però no era ben vist perquè es relacionava amb els pobres urbans al no disposar de cuina. A Londres s’hi venien pastissos de carn, oques, potes de porc i vi francès, mentre que a París; carns rostides, colomí, pastissos, flams, formatges i ous. Aquests venedors acostumaven a tenir molts problemes amb l’autoritat per vendre menjar en mal estat.\nA finals del 1300 en El Cairo, moltes persones duien draps fets de cuir amb menjar per repartir kebabs de be, arròs i fritures pel carrer.\nA principis del segle XIX al servei per endur a Nova York es venien “Callos”, ostres, panotxes de blat de moro i fruites dolces. Eren les dones afrodescendents les que es guanyaven la vida així i van acabar prohibint-ho.\nAl Segle XX durant la revolució industrial va augmentar de nou el take away establint-se el fish and chips a Gran Bretanya i l’hamburguesa a Amèrica perquè les dietes dels obrers eren molt pobres i formaven una part important de la seva nutrició.\nTot i que ja existía a Berlín, l’any 1912 a Nova York es va obrir el primer “automat” (restaurant automàtic) un local que oferia menjar take away darrera d’una finestra i un forat per pagar.\nAquest concepte s’ha anat popularitzant i canviant totalment degut a l’augment de la falta de temps i la comoditat que suposa estar a casa; s’entén com un valor afegit que li dones al teu negoci. Al Quiosc hem fet el mateix, i disposem de servei take away per a que gaudeixis de les nostres burgers a casa teva un divendres o dissabte nit amb la teva sèrie preferida, reunit amb la família, amics o parella.


El 93è Aplec de Calella permetrà el ball amb bombolles de fins a 12 persones | Ràdio Calella Televisió\nEl 93è Aplec de Calella permetrà el ball amb bombolles de fins a 12 persones\nLa 93a edició de l’Aplec de Calella se celebrarà finalment el cap de setmana del 5 i 6 de juny i es podrà ballar. Així ho ha anunciat l’Agrupació Sardanista de Calella que es mostra pletòrica després que l’any passat la pandèmia obligués anul·lar la trobada. Enguany comptarà amb les cobles La Principal de la Bisbal, la Cobla Orquestra Montgrins, la Cobla La Llobregat i la Cobla Marinada. L’Aplec pairal serà un dels pocs esdeveniments on el Procicat i Ajuntament de Calella han autoritzat que s’hi pugui ballar. Des de l’entitat esperen que aquesta trobada serveixi de precedent per a les activitats que s’han de celebrar més enllà del juny.\nL’Aplec se celebrarà com cada any en dos escenaris diferents. El dissabte 5 serà al Passeig de Mar i diumenge 6 de juny al Pati de l’Os. S’espera que hi participin un màxim de 1.000 assistents que podran ballar, sempre, això si, dins del seu grup bombolla i amb mascareta. La presidenta de l’Agrupació Sardanista de Calella, Queralt Pedemonte, ha explicat que tothom que vulgui assistir qualsevol dels dos dies, haurà d’enviar un correu electrònic a calellasardanista@gmail.com indicant el grup bombolla – que haurà de ser d’un màxim de 12 – nom de tots els assistents, DNI i número de contacte.\nL’únic que canvi és que tindrem un protocol de ball que fa que tots els assistents hagin d’enviar un correu electrònic i que s’ha de ballar amb el grup que t’inscrius. Que pot ser un grup d’un màxim de 12 perdones. Les persones que s’apunten individualment podran formar el seu grup bombolla allà. El grup bombolla és per evitar confinaments preventius.\nLa presidenta dels sardanistes també ha avançat que enguany també es comptarà amb servei de bar i menjar.\nCom és costum l’Aplec també vindrà acompanyat d’una bona oferta hotelera i és que Pedemonte ha avançat que vindran assistents d’arreu dels Països Catalans. De moment ja hi ha més de 100 reserves per aquell cap de setmana.\nL’Ajuntament ha destinat una subvenció de 22.000 euros per a la celebració de l’Aplec, les audicions d’estiu, revetlles i concert de Nadal.\nRecupera l’entrevista a Queralt Pedemonte:\nSegüent Calella celebra el Dia Internacional dels Museus amb jornades de portes obertes\nAnterior Calella celebra el dia de la Família amb jocs infantils, lectures i música al passeig Manuel Puigvert\nUn Premi Ciutat de Calella per recordar i homenatjar les víctimes de la Covid-19


El raval de Santa Anna és una de les artèries de la ciutat\nImatge del punt del raval de Santa Anna des d'on es restringirà el trànsit, en direcció a la plaça de Prim NÚRIA TORRES / ACN\nDijous, 16 Juliol 2020 16:18\nReus restringirà al trànsit, a partir de l’1 d’agost, un altre tram del raval de Santa Anna, una de les artèries de la ciutat. Així, bona part dels 350 metres de longitud d’aquest raval quedaran tallats al trànsit rodat durant gran part del dia -d'onze del matí a dues de la matinada. La pilona que ara es troba a escassos metres de la plaça de Prim es desplaçarà, ampliant així el tram de circulació limitada. De fet, és el pas previ a la transformació del raval de Santa Anna en zona d'ús preferent de vianants, un projecte que s’ha vist alterat per la pandèmia i que ara es reprèn amb un nou calendari. Es preveu tenir el projecte executiu a finals d’any i, durant el primer trimestre del 2021, l’execució de les obres que es dividiran en dues fases.\nL’alcalde i la regidora de Mobilitat s’han reunit aquest dijous al matí amb comerciants i veïns de la zona per informar-los del nou calendari sobre la vianalització del raval de Santa Anna, tant en relació a les obres com pel que fa a la distribució del trànsit, que des de l'agost es farà visible, amb la restricció de la circulació en la meitat dels 350 metres de recorregut del raval.\nLa pilona, que fins ara limitava l’accés al tram de raval més pròxim a la cèntrica plaça Prim, es desplaçarà uns metres enllà, fins a situar-se a l’alçada del carrer de Santa Anna, que haurà de canviar de sentit circulatori -ara és en direcció prohibida- per permetre la sortida dels vehicles en aquest punt. Serà una pilona intel·ligent que permetrà l’accés automàtic a residents.\n“És un bon projecte, de futur i de model de ciutat”, ha destacat la regidora de Mobilitat, Marina Berasategui. La regidora ha explicat que el projecte es dividirà en dues fases d’obres i que comportarà un recreixement de la part central del vial. Ha assegurat que l’estètica que adoptarà el tomb de ravals serà un disseny consensuat amb veïns i comerciants de la zona.


ARCA: ARCA envia una carta exigint la reparació per l'informe ofensiu de l'Ajuntament de Palma.\nARCA envia una carta exigint la reparació per l'informe ofensiu de l'Ajuntament de Palma.\nARCA ha dirigit una carta al batle de Palma demanant la retirada de l'informe de sa Feixina insultant i ofensiu cap a ARCA i altres professionals i també una reparació del dany comès\nARCA ha dirigit una carta al batle de Palma demanant una reparació de l'ofensa i la retirada de l'informe encarregat per l'Ajuntament de Palma i on s'emeten insults i desqualificacions cap a ARCA i cap a diversos professionals que han argumentat a favor del Monument de sa Feixina.\nARCA pensa que és una vergonya inaudita que l'Ajuntament de Palma insulti a diversos professionals coincidents en la defensa de sa Feixina i a una entitat com ARCA, amb 30 anys de trajectòria pública intatxable i que participa de manera altruista a la Comisió de Centre Històric, al Consell de Gerència d'Urbanisme i a quants grups de feina sóm convidats.\nUna escalada ofensiva cap a la destrucció\nARCA recorda a la carta que l'Ajuntament ha duit endavant una escalada cap a la destrucció del Monumet de sa Feixina injustificada ja que no figurava a cap dels seus programes electorals. I tampoc no figurava a l'acord de govern, perquè allà tan sols deia "Desmuntar i retirar", fet que per res és sinónim de destruir.\nAquesta escalada cap a la destrucció els ha duit a cercar l'informe sobre els valors patrimonials del Monument (ignorant tots els que demostren que sí hi té), no d'una persona neutral, com és d'esperar d'una institució que representa a tota la ciutadania, sino que han anat a cercar un informe de part, escrit per un destacat representant de l'Associació de Memòria de Mallorca i la Plataforma que cerca la destrucció de sa Feixina.\nCreim que ARCA ha demostrat durant 30 anys d'altruisme, representativitat i bon fer a la seva tasca i es mereix el respecte i l'atenció a les seves demandes igual que altres entitats. L'Ajuntament de Palma no tan sols ignora les demandes argumentades i avalades amb desenes de documents i informes per part d'ARCA a favor del manteniment del Monument de sa Feixina, sino que decideixen tan sols atendre les demandes contràries i fer seus els insults cap a ARCA i les persones col.laboradores amb la nostra entitat.\nDeixen de banda tècnics tan qualificats com el Cronista de la Ciutat, perquè no hagués fet un informe a mida\nÉs lamentable que l'Ajuntament de Palma hagi contractat un professional deixant de banda tots els professionals o tècnics municipals i que hagin triat precisament un senyor que ja havia insultat públicament a ARCA en els mitjans de comunicació i en un acte del Col·legi d'Arquitectes de reconeixement de l'arquitecte municipal Sr. Federico Climent, molt recordat per tothom, acte al qual ARCA havia estat convidada a intervenir (estant presents representants del Govern Municipal).\nLa lectura de l'informe és tan esfereïdora que resulta intolerable que l'Ajuntament de Palma l'assumeixi sense més i l'enviï a la Comissió Insular de Patrimoni de Històric. Basta la lectura dels comentaris insultants concrets que fa dels professionals: Lluís Moranta, Begoña Bernal, B. Castaldo, Pere Nicolau, Carlos García-Delgado, Pere Rabassa.\nPerò els responsables municipals no varen guardar l'informe a un calaix, no. El varen presentar al Consell de Mallorca i l'han defensat al Ple de Palma. Sense ruboritzar-se, sense demanar perdó, sense retractar-se.\nAquesta carta dóna una oportunitat al Batle de rectificar l'ofensa.


Júlia a la cuina: Hot Cross Buns per al CASTELL\nDesprès de tant de temps sense guaitar per ací, hui vaig a publicar una recepta que he fet moltes vegades abans de les vacances de Pasqua amb els meus i les meues alumnes del CASTELL d'Almoines.\nSon uns panets britànics típics del divendres sant, l'equivalent a la nostra mona.\nAquest curs ens toca viure una Pasqua molt diferent, ens trobem molt a faltar uns als altres. Però, cadascú des de sa casa, estem fent el millor perquè açò s'acabe i tornar a trobar-nos a l'escola.\nXiquets i xiquetes del Castell, esta recepta us la dedique a vosaltres.\n250ml de llet tèbia\n1 ou XL (o 2 M)\n55g de mantega a temperatura ambient\n15g de llevat fresc o un sobre de llevat sec\nUna cullereta de cafè d'espècies mesclades (canella / clau / nou moscada)\nRatlladura de taronja (o llima)\n80g de panses sense pinyols (podeu substituir-les per gotes de xocolate)\nPer al decorat:\nAlmívar (fet amb 100g de sucre i 100ml d'aigua) o melmelada d'albercoc\nDesfer la mantega i el llevat en la llet tèbia.\nAfegir el sucre, l'ou batut, la ratlladura de taronja, la farina, la sal i les espècies.\nAmassar tot fins obtindre una massa homogènia.\nTapar i deixar en un lloc càlid fins que la massa doble el seu volum (aproximadament 1 hora).\nEstendre la massa i escampar les panses per damunt.\nTornar a amassar per integrar bé les panses.\nFer 12 porcions del mateix pes aproximadament.\nPosar-les ordenadament damunt d'una llauna folrada amb paper de forn. Tapar-les i deixar que tornen a doblar el seu volum.\nMentrestant, preparar una mescla amb els 100g de farina i els 100ml d'aigua.\nFer una creu damunt de cada panet amb aquesta mescla.\nMentrestant podem preparar l'almívar: posar 100g de sucre i 100ml d'aigua en un cassó a bullir durant uns 5 minuts.\nTraure els panets del forn quan estiguen cuits i untar-los amb l'almívar enseguida.\nSi no voleu fer almívar, podeu untar-los amb melmelada de albercoc, amb mel, sucre glas, ...\nJa els teniu a punt per berenar!\nPublicat per Júlia Salort a 5:03\nEtiquetes de comentaris: dolç, pasqua\n"Carabassa m'han donat, jo l'he presa per meló. Més m'estime carabassa, que dormir amb un pendó". "...\nDesprès de tant de temps sense guaitar per ací, hui vaig a publicar una recepta que he fet moltes vegades abans de les vacances de Pas...\nPastís de carlota espectacular\nHe fet molts pastissos de carlota, tots boníssims, però aquest és el millor que he provat. La barreja de especies, licor, ametla, .....\nArriba el dia 20 i el repte "Del Blog al plat" . Aquesta vegada li ha tocat a "Els fogons del pare" . Un blo...\nEstrellas de canela para Navidad - Receta paso a paso con fotos para elaborar una riquísimas galletas de canela, con forma de estrella, perfectas para Navidad. La entrada Estrellas de cane...\nPoma al forn amb crema catalana Llet Nostra - Pot ser no us ho creureu però és la primera vegada que he fet pomes al forn a casa. Però això no és el més greu. El més greu és pensar en els milers del ...\nBizcocho de coco y dulce de leche - Ainss mareeee!! esta semana en el grupo que tengo de whassap con mis clientes, este bizcocho que ha causado furor!! ... Leer más » The post Bizcocho de...\nCoca de forner - Dimarts a la tarda, el Jordi i jo vam anar caminar, teníem pendent començar des de les xemeneies de Sant Adrià de Besós i anar cap a Badalona tot segu...\nBUNDT CAKE DE XOCOLATA - Ara fa uns dies em vaig autoregalar un motlle de Nordic Ware! Són molt xulos!, desemmotllen molt bé!! i a les que som cuinetes ja sabeu que no ens im...\nGALETES-BROWNIE DE XOCOLATA SENSE GLUTEN - Unes galetes per berenar aquesta tarda de diumenge, cruixents per fora i amb textura de brownie per dins! Ingredients: 220 g de xocolata negra de cobertu...\nBundt cake de calabaza especiada y Salsa de chocolate blanco - Al igual que he hecho en anteriores ocasiones, me he querido sumar al National Bundt Cake Day. Una celebración que desde hace varios años solemos ver en la...\nCoc de Fraga (Coca de Membrillo y Nueces) - Cuando llega esta temporada siempre me regalan membrillos y hasta ahora solo los cocinaba para hacer dulce de membrillo pero por la cercanía a la localid...\nPanini de bresaola i parmesà - A part de les pizzes, un dels altres menjars ràpids a Itàlia són els paninis. Avui us proposo un panini típic, amb un embotit que cada vegada és més fàci...\n- Este blog se ha trasladado al nuevo dominio: www.diariodeunapeineta.com ofreciendo, además del contenido de siempre, el nuevo servicio de ALQUILER DE INDUME...\nBacalao en ajoarriero - El ajoarriero se hace de manera muy diferente en las diversas comunidades de nuestro país. Qué digo comunidades, en las distintas provincias e incluso pu...\nARRÒS DE SÈPIA I ESPARDENYES - L'espardenya de mar és un equinoderm de cos allargat i superfície ventral esclafada d'uns 30 centímetres de longitud. Al mercat però només s'acostuma a tr...


Les víctimes del terrorisme parlen per primera vegada davant l’ONU | Internacional | EL PAÍS Catalunya\nSESSIÓ DEDICADA A LES VÍCTIMES DEL TERRORISME\nLes víctimes del terrorisme parlen per primera vegada davant l’ONU\nA l'acte hi van anar afectats per la violència d'ETA, de l'EI i de Boko Haram\nLa germana de Miguel Ángel Blanco: “Les víctimes sempre hem estat lluny de la revenja"\nNova York 22 OCT 2015 - 00:44\tCEST\nMargallo i Fernández, a la sessió del Consel de Seguretat. E. M. Á. EFE\nDiverses víctimes del terrorisme han parlat aquest dimecres per primera vegada en una sessió del Consell de Seguretat de les Nacions Unides, però molt poques persones van poder escoltar-les, perquè el debat es va fer a porta tancada a petició de membres de l'organisme. Espanya, que va impulsar la reunió dins de la presidència rotatòria que ocupa com a membre no permanent, va reclamar la construcció d'un discurs global que desarmi la propaganda terrorista i va reclamar un estatut que garanteixi i homogeneïtzi la protecció a les seves víctimes a tot el món.\nJana Gallardo tenia 18 anys quan l'11 de març del 2004 va perdre el seu nòvio en els atemptats de Madrid i va quedar ferida. Ha estat una de les tres víctimes espanyoles que han participat ONU en aquesta cita històrica a l’ONU. El dia anterior responia amb timidesa a la pregunta de si, fins ara, considerava que s'havia deixat de banda les persones que sofrien atacs terroristes, si la sorprenia. “Més que sorprendre'm, és una cosa que va poc a poc”, va dir. “Hem donat veu als terroristes i ara ens toca a nosaltres”, va afegir al costat del museu de l'11-S de Nova York, que commemora un altre atac sagnant que havia commocionat el món tres anys abans.\nAl seu costat, Tomás Fraga, que va patir els atemptats d'Egipte el 2005 quan tenia 28 anys i treballava al país per a una companyia elèctrica, també considerava que, més enllà del grup terrorista que a un o un altre el pugui atacar, el terrorisme en si s'ha convertit en “un problema global”.\nPerò Espanya no sempre ha sentit el mateix to internacional. El ministre d'Afers Exteriors, Juan Manuel García Margallo, va ser dur després del debat: “Durant molts anys Espanya ha lluitat sola”, va lamentar, en al·lusió als països en què els terroristes d’ETA eren considerats activistes per la llibertat, però “no eren soldats en una guerra, ni herois, quan més van matar va ser en democràcia”, va dir. “Durant molt temps ens hem sentit molt sols”, va afegir després de la sessió, impulsada amb el suport de l'ambaixadora dels EUA davant l’ONU, Samantha Power.\nEl Govern espanyol veu primordial dur a terme ara la batalla de la comunicació contra el terrorisme i considera que el relat de les víctimes, explicat per aquestes, és la millor estratègia contra el relat pretesament heroic enviat des d'organitzacions com l’EI. “Hem de donar accés a les víctimes als mitjans”, va insistir Margallo.\nUn estatut propi\nAra com ara, les víctimes del terrorisme queden cobertes dins de l'estatut de les víctimes de delicte, però tant l’Executiu espanyol com l’AVT consideren que els que sofreixen aquesta classe d'atemptats no només són objecte de l'agressió, sinó que se'ls utilitza com a símbol del terror en l’àmbit internacional, per la qual cosa han de tenir estatut propi. En la pràctica, significa que la seva protecció serà superior i tindran més drets de forma homogènia en tots els països. A més, això podria incloure un fons voluntari de l’ONU.\nI és que els governs veuen amb estupor com el terrorisme gihadista ha desenvolupat una capacitat per atreure joves criats en països europeus a través d'un relat fet a mesura i difós a través de les xarxes socials. “Per primera vegada en la història del terrorisme modern, l’EI està explotant les víctimes dels seus crims no només per socialitzar el terror, sinó per convertir-lo a través d’Internet i les xarxes socials en un fenomen sociocultural i un espectacle que busca captar seguidors”, explica Interior.\n“Mentre els terroristes pretenen ser presentats com a activistes d'una causa pretesament noble, els mitjans dels quals queden d’aquesta manera legitimats, les víctimes sempre tendeixen a ser despersonalitzades amb un nombre o unes circumstàncies. O dit d'una altra manera, el terrorista necessita cosificar la víctima, desposseir-la de la seva dignitat i de la seva condició humana innata”, va dir en aquesta línia Fernández Díaz en el discurs amb què va arrencar el debat del Consell de Seguretat.\nPari Ibrahim, activista yazidita originària del Kurdistan iraquià, va demanar més ajuda especialment per a les dones víctimes de violacions i tortures i va dir que n’hi ha 3.000 capturades per l’EI.\nMés enllà de paraules, no va haver-hi compromisos importants. Pel que fa a la iniciativa espanyola que les víctimes del terrorisme tinguin un estatut propi que garanteixi els seus drets en tots els països, Margallo va assegurar que “els membres són conscients que és important” i que “hi ha una voluntat de fer-ho”, però no va concretar el suport explícit de cap país ni va parlar de calendaris. A més dels cinc membres permanents (Xina, França, Rússia, Regne Unit i EUA), els membres no permanents amb Espanya són el 2015 i el 2016 Angola, Xile, Jordània, Lituània, Malàisia, Nova Zelanda, Nigèria i Veneçuela. Espanya també vol una cort especial complementària a la de l'Haia per tractar amb el terrorisme.\nEn la trobada Fernández Díaz va treure pit pel sistema espanyol de protecció a les víctimes, el qual, va dir, “és una referència” a les Nacions Unides i el va oferir com a model que es pot seguir per al futur estatut que reclama Espanya. María del Mar Blanco, germana de l'edil assassinat Miguel Ángel Blanco i presidenta de l’Associació de Víctimes del Terrorisme (AVT), també va defensar el marc espanyol i va considerar que aquest dimecres a Nova York s'havia marcat un abans i un després en la consideració d’aquest col·lectiu. “Les víctimes sempre hem estat innocents i els terroristes els botxins, ja ningú pot creure que es pot deixar de banda les víctimes”, va recalcar, i va assegurar: "Sempre hem estat lluny de la revenja".


Jornada d'epidemiologia per a periodistes i comunicadors | Fundació Dr. Antonio Esteve\nHo va dir Gonzalo Casino, periodista científic i coordinador de la trobada, quan va obrir la jornada amb el president de l’Asociación Española de Comunicación Científica (AECC), Antonio Calvo. Tot allò humà està relacionat amb l’epidemiologia, una disciplina que és especialment atractiva per als mitjans de comunicació però que també comporta una sèrie de dificultats a l’hora d’abordar-la amb rigor. Els paràmetres estadístics o conèixer i diferenciar els diferents tipus d’estudis epidemiològics són alguns dels reptes als quals s’enfronta el periodista científic.\nPer tal de donar un cop de mà als informadors que cada dia maneguen informació sobre salut, la Fundació Dr. Antoni Esteve i l’AECC van organitzar la Jornada d’Epidemiologia per a periodistes i comunicadors, una trobada que va tenir lloc el 12 de juny de 2014 passat a l’Associació de la Premsa de Madrid i en què epidemiòlegs i informadors tractaren de consensuar les claus per a una bona informació científica.\nCasino va animar els periodistes a buscar fórmules imaginatives per transmetre la incertesa en què es mou la ciència. Per tal d’informar millor sobre epidemiologia, recomanà fer les preguntes adequades a les fonts pertinents, evitar els tecnicismes i apostar pels temes propis. “És tal l’ànsia dels comunicats de premsa per la visibilitat que no són tan rigorosos com haurien de ser”, advertí.\nEl primer epidemiòleg en pujar a l’estrada fou Esteve Fernández, director de la Unitat de Control del Tabaquisme de l’Institut Català d’Oncologia, que va recomanar un cert domini del llenguatge epidemiològic, vàlid també per interpretar altres disciplines. “No podem parlar, per exemple, de l’índex d’atur perquè simplement no existeix”, va exemplificar. Després d’enumerar els seus diferents tipus d’estudi, Fernández va destacar algunes de les aplicacions de l’epidemiologia que, en definitiva, “serveix per comptar i millorar els problemes de salut”.\nLa presència d’un estadístic en una jornada sobre epidemiologia era imprescindible, així que Erik Cobo, del departament d’Estadística i Investigació Operativa de la Universitat Politècnica de Catalunya i codirector del curs online Bioestadística para no estadísticos, va ser l’encarregat d’aclarir conceptes tan comuns en els estudis epidemiològics com prevalença, incidència o odds ratio.\nA continuació, Miquel Porta, catedràtic de salut pública de la Universitat Autònoma de Barcelona, investigador de l’Institut Municipal d’Investigació Mèdica-Hospital del mar i “supervivent feliç després de 30 anys de relació amb periodistes”, va parlar de causalitat, confusions i biaixos. “Un factor de risc no és menys causal pel fet de ser probabilístic”, va recordar per reclamar a continuació que els estudis observacionals són tan importants com els experimentals. Per últim, Porta va demanar els científics una major col•laboració amb els periodistes i els animà a ser més sensibles amb els seus propis biaixos.\nLa seva col•lega Carme Borrell, responsable del servei de sistemes d’informació sanitària de l’Agència de Salut Pública de Barcelona i directora de la revista Gaceta Sanitaria, es va centrar a continuació en l’epidemiologia social, que estudia com influeix l’entorn en el qual vivim en la nostra salut. Va desgranar alguns dels diferents determinants i indicadors de la salut (“la mortalitat no és l’únic”) i va presentar el Sophie Project, un projecte europeu que avalua l’impacte de les polítiques estructurals sobre les desigualtats en salut.\n“En salut pública no estem per la labor d’atemorir la societat”, aclarí Miquel Porta després de presentar les seves investigacions sobre epidemiologia ambiental. Dades sobre l’acumulació de compostos tòxics en el nostre organisme i que tenen la seva influència sobre la nostra salut però que no sempre troben un tractament adequat als mitjans de comunicació.\nEsteve Fernández també va fer doblet a la jornada per aprofundir en les fal•làcies relacionades amb la investigació epidemiològica. L’assaig clínic controlat és el millor disseny d’estudi? Son millors els estudis prospectius que els retrospectius? La significació estadística dóna validesa a un estudi científic? Són alguns dels pressupostos que va tractar de matisar o rebutjar l’epidemiòleg.\nPerò, on trobar informació epidemiològica fiable quan les dades sobre al•lèrgics a Espanya, per exemple, es presenten en els diferents mitjans amb diversos milions de diferència? Pablo Alonso, investigador del Centre Cochrane Iberoamericà, recomanà l’accés als registres d’informació sanitària, que s’han de consultar en funció del problema de salut i de l’àmbit sobre el que vulguem informar.\nA més de les vuit ponències, la Jornada sobre epidemiologia per a periodistes i comunicadors es va completar amb un taller en que es van analitzar diversos estudis epidemiològics, amb els seus corresponents comunicats de premsa i articles periodístics, i un debat final que va moderar Ignacio Fernández Bayo, vicepresident de l’AECC, i que va comptar amb la presència d’Emilio de Benito, periodista especialitzat en sanitat i ciència d’El País, i Esperanza García Molina, redactora en cap de l’agència SINC.\nCom l’anterior Jornada sobre bioestadística per a periodistes i comunicadors, la trobada es plasmarà pròximament en un nou Quadern de la Fundació Dr. Antoni Esteve.


Coronavirus: la Comissió engega una plataforma perquè els investigadors puguin compartir dades - Esguard de Dona\nCoronavirus: la Comissió engega una plataforma perquè els investigadors puguin compartir dades\nLa Comissió Europea i altres socis han engegat avui una plataforma europea de dades sobre el COVID-19 que permetrà la recollida i l’intercanvi de dades sobre les recerques que s’estan duent a terme. Aquesta plataforma, que forma part del pla d’acció ERAvsCorona, representa una altra fita en els esforços esmerçats per la UE per donar suport als investigadors, a Europa i a tot arreu del món, en la lluita contra l’epidèmia del coronavirus.\n«Crear aquesta plataforma europea de dades sobre el COVID-19 és una mesura concreta molt important per millorar la col·laboració en la lluita contra el coronavirus. Gràcies al suport que hem anat donant tots aquests anys a la ciència oberta i al seu lliure accés, ara és arribada l’hora d’intensificar encara més els nostres esforços i fer costat als nostres investigadors. Gràcies a l’esforç comú podrem entendre, diagnosticar i, finalment, vèncer el virus», ha declarat avui la comissària europea d’Innovació, Recerca, Cultura, Educació i Joventut, Mariya Gabriel.\nAquesta nova plataforma oferirà un entorn europeu i mundial obert, fiable i escalable, on els investigadors podran emmagatzemar i compartir dades com ara seqüències genètiques, estructures proteíniques, dades de recerca preclínica, assajos clínics o dades epidemiològiques. Tot plegat és el resultat d’un esforç conjunt de la Comissió Europea, de l’Institut europeu de bioinformàtica del laboratori europeu de biologia molecular (EMBL-EBI ), de la infraestructura Elixir, del projecte COMPARE, dels estats membres de la UE i de més socis.\nEl ràpid intercanvi de dades accelera considerablement la recerca i els descobriments i permetrà donar una resposta eficaç a la pandèmia del coronavirus. La plataforma europea de dades sobre el COVID-19 segueix els principis establerts en la declaració sobre l’intercanvi de dades en casos d’emergències de salut pública i s’adiu amb el compromís de la Comissió de donar lliure accés a les dades de la recerca i impulsar la ciència oberta perquè la ciència sigui més eficaç, més fiable i més receptiva als reptes socials. En aquest context, aquesta nova plataforma també és un projecte pilot, l’objectiu del qual és atènyer els objectius del núvol europeu de la ciència oberta; a més, es basa en les xarxes establertes entre l’EMBL-EBI i les infraestructures nacionals de dades de salut pública.\nPla d’acció ERAvsCorona\nEl 7 d’abril del 2020 els ministres de recerca i innovació dels vint-i-set estats membres de la UE van donar suport a deu accions prioritàries del pla d’acció ERAvsCorona. Sobre la base dels objectius generals i de les eines que ofereix l’espai europeu de recerca (EER), aquest pla d’acció inclou mesures a curt termini basades en una estreta coordinació, col·laboració, intercanvi de dades i esforços de finançament conjunts de la Comissió i dels estats membres; s’articula, doncs, al voltant dels principis clau de l’espai europeu de recerca, que es faran servir per aconseguir-ne el seu màxim efecte i ajudar els investigadors i els estats membres de la UE a tenir èxit en la lluita contra la pandèmia del coronavirus.\nA més de la plataforma europea contra el COVID-19 que avui engeguem, la resta d’accions previstes se centren en la coordinació del finançament, la realització de grans assajos clínics a nivell europeu, l’augment del suport a les empreses innovadores i el suport a un hackató o marató de hackers europeus a final d’abril per mobilitzar innovadors europeus i societat civil. Aquests mesos vinents s’anirà actualitzant periòdicament el pla conjunt d’accions prioritàries de manera conjunta entre els serveis de la Comissió i els governs nacionals.\nLa UE està prenent mesures molt enèrgiques per lluitar contra la pandèmia. A més, està comprometent centenars de milions d’euros en accions de recerca i innovació per desenvolupar vacunes, nous tractaments, proves de diagnòstic i equipaments sanitaris que evitin la propagació del coronavirus.\nSobre la base de les inversions a llarg termini fetes abans de l’epidèmia del coronavirus mitjançant el setè programa marc i el programa Horitzó 2020, especialment en matèria de vigilància i preparació, la UE ha mobilitzat ràpidament 48,2 milions d’euros per finançar divuit projectes de recerca preseleccionats que s’estan dedicant actualment a crear proves de diagnòstic immediat, nous tractaments i noves vacunes i, a més, a fer recerca en epidemiologia i modelització per millorar la preparació i la resposta davant de les pandèmies. En aquests projectes hi participen 151 equips de recerca d’arreu del món.\nA més, la UE ha mobilitzat finançament públic i privat per un import de 90 milions d’euros mitjançant la iniciativa sobre medicaments innovadors i ha ofert un suport financer de fins a 80 milions euros a l’empresa innovadora CureVac per agilitzar el desenvolupament i la producció d’una vacuna contra el coronavirus.\nD’altra banda, una recent convocatòria de l’accelerador del Consell europeu d’innovació, que disposa d’una dotació pressupostària de 164 milions euros també ha atret un nombre significatiu d’empreses emergents i pimes, les innovacions de les quals també podrien ajudar a combatre la pandèmia. Alhora, hi ha en curs o ja s’han enllestit més de cinquanta projectes del Consell europeu de recerca que contribueixen a trobar una resposta a la pandèmia del coronavirus aportant informació de diversos camps científics, com ara la virologia, l’epidemiologia, la immunologia, la salut pública, el material sanitari, el comportament social o la gestió de crisis.\nD’altra banda, per millorar la col·laboració a nivell mundial, la UE està coordinant les iniciatives internacionals en el marc de la col·laboració global de recerca sobre malalties infeccioses (GloPID-R), que aplega l’OMS i altres vint-i-nou entitats de finançament dels cinc continents. La UE també aporta 20 milions d’euros a la coalició per a la innovació en matèria de preparació davant de les epidèmies (CEPI). Finalment, el programa de cooperació dels països europeus i dels països en vies desenvolupament en matèria d’assajos clínics (EDCTP) finança tres convocatòries dotades amb un pressupost de fins a 28 milions d’euros del programa Horitzó 2020 per donar suport a la recerca sobre el coronavirus i millorar la capacitat de recerca de l’Àfrica subsahariana.\nPlataforma europea de dades sobre COVID-19


Qui som | Pujadas 1890\nFidels als nostres clients, fidels als nostres valors\nLes modes passen. Els col•laboradors com Pujadas són per sempre. Com les coses bones. Com els bons amics. Com la feina ben feta. La confiança, la responsabilitat, la professionalitat: qualitats que romanen intactes en la nostra companyia des que es va fundar ja fa més d’un segle. Una manera de ser i de fer que crea vincles. Que uneix. Per això, tots i cadascun dels nostres clients són part de Pujadas. Per això som un equip.\nDomingo Pujadas i Amigó funda una empresa especialitzada en la comercialització de productes químics i adhesius a la ciutat de Barcelona.\nL’empresa incorpora a les seves activitats la fabricació d'adhesius, olis sulfonats, suavitzants i auxiliars per a la indústria tèxtil, l’adob i la fabricació del paper.\nImpulsora i sòcia fundadora de la Cambra de Comerç Americana a Espanya.\nEs constitueix Productos José María Pujadas, S.A. amb raó social al carrer Bailèn, 20 (Barcelona).\nL’empresa multiplica les seves activitats de fabricació.\nInici en la fabricació de productes adhesius industrials per al sector del tabac.\nConstrucció d’una nova fàbrica de 1.300 m2 al carrer Bac de Roda (Barcelona).\nComença la seva activitat d’exportació. Actualment Pujadas subministra adhesius industrials a més de 30 països d’Europa, l’Orient Mitjà, l’Àfrica, Amèrica i Àsia.\nConstrucció d’una nova fàbrica i d’uns laboratoris a Rubí (Barcelona).\nMembre de la Fundació de l’Institut Químic de Sarrià (Barcelona).\nInauguració de les noves oficines al costat de la fàbrica i el laboratori, en un terreny de 12.000 m2 i amb una capacitat productiva de més de 14.000 tones anuals, i celebració del primer centenari de la companyia.\nPJM Pujadas, S.A. aposta per la qualitat i les noves tecnologies. Ho demostra automatitzant tots els processos productius i de negoci, amb la qual cosa obté la certificació ISO 9001 d’AENOR.\nDesenvolupament de la presència internacional de l’empresa a Europa, l’Orient Mitjà, l’Àfrica, Amèrica i Àsia gràcies als grans grups industrials a qui dóna servei.\nL'Ajuntament de Rubí (Barcelona) reconeix l'excel.lent trajectòria i arrelament de la companyia en aquesta localitat. Paral.lelament, la patronal CECOT premia a PJM Pujadas S.A. pels seus 118 anys de brillant creixement.\nIncorporació al projecte R+D+I de veles de navegació oceànica vinculada a la Barcelona World Race. Una aposta estratègica pels nous teixits tècnics, la innovació i el valor afegit.\nCompromis amb el mediambient la salut i la seguretat. Certificats ISO 14.001 i OHSAS 18.001.\nEn el marc del seu 120è aniversari, PJM Pujadas S.A. decideix fer un pas endavant i impulsar un pla de desenvolupament per consolidar la seva presència en els mercats internacionals (EMEA, CEI, ASIA i Amèrica), arrelant la seva expansió en una cultura de qualitat, innovació i productivitat.\nL’expansió global, des d’Europa, l’Orient Mitjà i l’Àfrica fins al sud-est Asiàtic i Amèrica, està guanyant impuls gràcies a la posició única de Pujadas en totes les multinacionals del tabac. Paral·lelament, la diversificació en forma de noves formulacions respectuoses amb el medi ambient per als sectors del tèxtil, embalatges i alimentació i begudes també està experimentant un gran creixement. I per tancar el cercle, també estem centrant els nostres esforços en la fabricació de mescles químiques a partir d’acords per a la prestació de serveis de fabricació per a tercers.


Els actes de la Diada s'estenen arreu del territori\nOfrena floral a Reus a la plaça Baluart.\nLa presidenta de la Diputació, Noemí Llauradó, va presidir l'acte a Cambrils acompanyada de l'alcaldessa, Camí Mendoza.\nActe de la Diada a Calafell.\nActe de la Diada a Creixell.\nActe de la Diada ahir al vespre a Valls.\nActe al Pont Penjant d'Amposta.\nOfrena floral a Salou.\nEn molts casos, la pluja ha obligat a traslladar els esdeveniments en recintes coberts\nActualitzada 11/09/2019 a les 17:50\nLes poblacions de demarcació de Tarragona han programat diversos actes en motiu de la Diada de Tarragona. Alguns d'ells es van programar pel vespre de dimarts. La pluja ha obligat a traslladar actes en recintes coberts.\nEn el cas de la capital del Baix Camp, l’alcalde de Reus, Carles Pellicer, i la vicealcaldessa, Noemí Llauradó, han presidit els actes institucionals al Teatre Bartrina. L’acte central, que ha comptat amb la presència d'altres regidors del consistori i una notable assistència de públic, ha estat la lectura de la Glossa de la Diada, a càrrec de Tània Verge Mestre, doctora en Ciència Política i activista feminista. L'acte ha acabat amb el cant d'Els Segadors, interpretat pel Cor Mestral i el públic assistent.\nA Cambrils, l'acte es va fer dimarts al vespre i va comptar amb la presència de l'alcaldessa de Cambrils, Camí Mendoza, i la presidenta de la Diputació, Noemí Llauradó. L’acte es va celebrar a l'Ajuntament amb l'actuació de la Coral Verge del Camí i els Xiquets de Cambrils.\nL’acte de celebració de la Diada a Salou ha tingut amb molta participació i expectació, malgrat la pluja que ha caigut. Els parlaments institucionals han tingut lloc a la Torre Vella i on ha actuat el Grup de Grallers La Tarota i el Ball de Bastons. Després dels parlaments, autoritats, regidors, membres dels cossos de seguretat, representants d’entitats culturals, cíviques, educatives i esportives, hereu, pubilles, veïns s’han dirigit a la plaça de l’Onze de Setembre de Salou, on s’ha realitzat l’ofrena floral, sota la pluja, al monument de Rafael Casanova.\nCalafell, per la seva banda, va acollir una ofrena floral ahir al vespre a la plaça dels Països Catalans. L'acte es fa per homenatjar als Presidents de la Generalitat, dedicat als presidents Macià, Companys i Irla. Un concert de clàssics internacionals de tots els temps traduïts al català va posar la nota musical a l’acte, que va acabar amb el Cant dels Segadors.\nLa pluja i el mal temps d'aquest matí ha obligat a modificar lleugerament el format de l'acte institucional al Creixell. L'acte ha començat sota la pluja amb l'hissada de la senyera per part de la Policia Local que estava acompanyada pel cap de l'ABP dels Mossos d'Esquadra. Seguidament, l'alcalde Jordi Llopart ha fet un breu parlament amb motiu de la Diada Nacional i s'ha continuat amb l'ofrena floral al Monument de la plaça Lluís Companys. Seguidament al Jutjat de Pau, els partits polítics locals i les associacions, entitats i col·lectius creixellencs han fet també les respectives ofrenes. L'acte s'ha tancat també sota la pluja amb el Cant dels Segadors per part dels assistents.\nLa plaça del Blat de Valls va acollir ahir la celebració de la Diada presidida per l'alcaldessa Dolors Farre Cuadras, acompanyada de les regidores i regidors de la corporació municipal. El cant dels Segadors, a càrrec de SuiteCor, va obrir l'acte, que va continuar amb la diada castellera interrompuda per la pluja.\nA Amposta, la pluja no ha impedit que s’hagi celebrat l’acte institucional de l’11 de setembre amb la hissada de la bandera al Pont Penjant.\nComenta el contingut : Els actes de la Diada s'estenen arreu del territori


El kale, un matís diferent per a la gastronomia\nKale, un producte ple de matisos.\nPaula Saez 1 de octubre de 2020 (16:30 CET)\nUs expliquem totes les propietats i beneficis que ens aporta el incorporar el kale a la nostra dieta, a més dels usos a la cuina que té.\nEl kale és un tipus de col arrissada que pertany a la família dels vegetals. No és tan conegut com d’altres, ja que fins no fa gaire temps s'utilitzava principalment per alimentar animals. Tot i això, des de que s’han descobert les propietats beneficioses que té el seu ús per a consum humà, s’ha estès notablement la seva popularitat i podem veure la seva presència una amplia varietat de plats o batuts, sobretot en dietes veganes o detox.\nA continuació us expliquem tot el que heu de saber d’aquest aliment, com les diferències gastronòmiques que ofereix, els beneficis que ens aporta i demés. Recordem també que a la web podeu trobar altres entrades semblants en l’apartat de gastronomia com els usos de les herbes aromàtiques o el mètode per a gaudir d’un aperitiu més sa.\nPropietats i beneficis del kale\nEntre les principals propietats que ens aporta el consum de kale podem trobar el seu baix valor calòric a causa que té una elevada proporció d'aigua en la seva composició i la seva riquesa en minerals. El kale posseeix calci, ferro, magnesi, potassi i zinc a més d'un alt contingut proteic d'aproximadament un 10% amb un inferior aportació d'hidrats i al voltant de 3% de fibra. El seu contingut de vitamines també és rellevant, ja que conté vitamina C, E, A i K.\nTotes aquestes propietats nutricionals fan que el kale sigui una bona alternativa per obtenir proteïnes, ferro i calci entre els vegans, ja que pot enriquir una bona quantitat de plats lleugers en la dieta d’aquells que busquen perdre pes per la seva petita aportació calòrica (ronda les 45 kcal per cada 100 grams). Per la seva riquesa en fibra i en proteïnes, el kale resulta un aliment molt aconsellable per saciar l'organisme i també pot ajudar a reduir factors de risc cardiovascular. També ha estat provat que la seva ingesta ajuda a elevar el colesterol bo (HDL) i reduir el dolent (LDL).\nA més, cal afegir que el kale també resulta un gran aliment per a esportistes donada la seva riquesa en minerals i vitamines amb poder antioxidant que poden ajudar-nos a reposar electròlits després de l'esforç dut a terme durant l’entrenament.\nUsos del kale en la cuina\nJa que es tracta d’un aliment que no tothom coneix, és important assenyalar els usos que té a la cuina i com el podem incorporar a diferents receptes. Per començar, cal esmentar que com en el cas d’altres vegetals, el kale és de molt fàcil d’emprar a la cuina, tant fresc o cru amb un rentat previ com cuit. Concretament, són les seves fulles la part més usada i que conté més nutrients concentrats.\nTenim un bon número d’opcions disponibles per poder afegir kale als nostres plats. Pot ser un acompanyant d’altres aliments com a verdures o carns o utilitzat per preparar una salsa per agregar a una pasta o un arròs. També és possible afegir-lo a guisats o barrejar-lo amb un puré de patates per sumar encara més nutrients i fibra al plat. Una altra alternativa és consumir el seu suc elaborat amb fulles fresques o preparar un batut o smoothie verd. Depèn dels nostres gustos personals, però no hi ha dubte en que el kale és tot un descobriment.


Participa i guanya el llibre 'Fallas de Valencia en blanco y negro' | Distrito Fallas\nInicio » Temas generales » Participa i guanya el llibre ‘Fallas de Valencia en blanco y negro’\nPublicada 19 octubre 2011 |1 Comentario\nSi visites habitualment webs falleres, segur que saps que els responsables de Cendra Digital i Malalt de Falles tenen el botó de la càmera de fotos desgastat de tant que l’utilitzen. I com que en la pròxima “Festa per a tots” de la Federació de Falles de la Secció Especial, que comença demà passat, intentaran cremar de nou el disparador, han aprofitat per a convocar un concurs on el premi és una de les seues fotos i el llibre Fallas de Valencia en blanco y negro, el qual recopila nombroses fotos de monuments fallers antics. El que cal fer sembla senzill: comptar; però només ho sembla, tractant-se del que es tracta.\nBASES DEL CONCURS “MOLTES FOTOS PER A TOTS 2012”\ncontinuació detallem les bases:\nLa Virgen de los Desamparados se ha comprado un ordenador y se ha puesto Internet (con un servicio divino se supone), para […]\nUna idea sobre “Participa i guanya el llibre ‘Fallas de Valencia en blanco y negro’”\n19 octubre 2011, 10:55\nMa’ que t’agrada la foto que em feres a Malvarrosa 2010!!! jejeje\nMoltes gràcies per difondre el concurs! 😉\nEntrada anterior Rècord de participants en el concurs de teatre infantil de Torrent\nEntrada siguiente El Marítim homenatjarà la Senyera este diumenge


Parc de la Séquia » Dotze galls capons per al Baró de Balsareny\nDotze galls capons per al Baró de Balsareny\nPublicat el 19 de desembre de 2019\nEl 21 de desembre es repetirà la tradició que des del 1584 es porta a terme el dissabte abans de Nadal. L’alcalde de Manresa lliurarà 12 capons al baró de Balsareny, i posteriorment hi haurà diverses activitats al castell de Balsareny\nAquest dissabte, 21 de desembre, l’alcalde de Manresa, Valentí Junyent, i el representant de la Junta de la Sèquia, Josep Alabern, recrearan la històrica tradició del lliurament dels dotze galls capons al baró de Balsareny, com a pagament per a l’autorització de la tala d’arbres de la seva propietat. L’acte tindrà lloc al Castell de Balsareny.\nL’acte s’iniciarà a 2/4 d’11 del matí, amb l’inici de la cercavila de la base al castell. Posteriorment, l’alcalde farà lliurament dels capons, segons la tradició, i la comitiva lliurarà els capons. Posteriorment, a les 12 del migdia, s’obriran les portes del castell a tothom, i es podrà gaudir de visites guiades, tallers infantils I un concert dels White Heaven Vocal Group. A partir de 2/4 d’1 de la tarda, tindrà lloc també la presentació dels nous gegants de Balsareny, en Bernat i la Blanca.\nLa història dels capons\nL’inici de la tradició es remunta al segle XIV, quan el rei Pere III va donar permís a la ciutat de Manresa perquè construís una resclosa al riu Llobregat per aturar l’aigua i desviar-ne una part cap al canal de la Sèquia.\nL’any 1583, una forta riuada es va emportar la resclosa dels Manresans, just a sota del castell de Balsareny. El fet va motivar una intervenció d’urgència, i els operaris manresans van tallar, sense permís, arbres de la propietat del baró del castell de Balsareny. El baró va posar un plet a la ciutat de Manresa davant del lloctinent de Catalunya i de la Reial Audiència, i el va guanyar.\nPer això, l’any 1584 es va signar un pacte, en virtut del qual els manresans quedaven autoritzats a tallar arbres del baró, sempre que ho necessitessin, i a canvi s’obligaven a pagar un cens de dotze capons. El cens es va pagar fins que, amb la desamortització, s’aboliren els títols i drets senyorials. Tot i així, al principi dels ajuntaments democràtics es va restablir l’acte de lliurament de capons, com una mostra d’agermanament entre Balsareny i Manresa.\nAquest acte simbòlic té una gran rellevància perquè gràcies a la Sèquia, la ciutat de Manresa va poder prosperar econòmicament i, actualment, l’aigua del canal és la que Aigües de Manresa potabilitza per abastar la ciutat de Manresa i altres pobles de la comarca del Bages.


Shay Murphy deixarà l'Spar Citylift Girona després de la Copa - Empordà\nShay Murphy deixarà l'Spar Citylift Girona després de la Copa\nShay Murphy, al pavelló de Fontajau. marc martí\nCop dur per a l'Spar Citylift Girona. La seva màxima anotadora, la veterana tiradora Shay Murphy, se'n torna als Estats Units per «problemes familiars» i deixarà l'equip gironí just després de la Copa que es disputa d'aquí a menys de dues setmanes a Vitòria. El partit de demà contra l'Szekszard hongarès serà el darrer a Fontajau de Murphy, que avui al migdia farà una roda de premsa per explicar els motius de la seva decisió al costat del president del club, Cayetano Pérez.\nLa marxa de Murphy obligarà la direcció esportiva de l'Uni a tornar a anar al mercat -no serà fàcil perquè la veterana tiradora no ocupa plaça d'extracomunitària en tenir passaport montenegrí- per evitar que després de la Copa l'equip quedi coix davant cites importants com la visita a l'Avenida en lliga o els quarts de final de l'Eurocup (si les gironines eliminen demà l'Szekszard guanyant per més dels sis punts que va perdre a Hongria). Shay Murphy s'acomiadarà demà de Fontajau en un partit clau per a l'Uni, jugarà dissabte a la pista de l'Ensino Lugo i serà la setmana vinent a Vitòria per viure una Copa que li fa especial il·lusió. Després, la veterana jugadora de Califòrnia marxarà per estar al costat de la seva família i l'Uni no podrà comptar amb ella per jugar aquestes noves possibles eliminatòries d'Eurocup (els quarts de final són el 7 i el 14 de març i, anant més enllà, les semifinals el 21 i 28 de març) o la visita a la pista del Perfumerías Avenida en lliga (16 de març). Cobrir el forat deixat per la marxa de Murphy no serà gens fàcil. Una anotadora europea del seu nivell és gairebé impossible de trobar a mitja temporada i fitxar una nord-americana deixaria l'equip massa curt a l'Eurocup, on, també per motius de passaport, ja no pot comptar amb Leia Dongue. El club treballa per buscar una solució que exigirà trobar «la millor jugadora possible» encara que tingui un perfil diferent de Shay Murphy i no exactament una escorta anotadora. La solució, després de la Copa.\nAmb 16 punts per partit en Lliga Femenina i 14 en Eurocup, Murphy estava molt còmoda jugant a l'Spar Citylift Girona i també vivint a la ciutat. «Quan venia a jugar aquí amb el Salamanca o altres equips només vèiem el pavelló i l'hotel Ibis d'aquí al costat. No havia vist res de la ciutat i al setembre em vaig trobar per sorpresa que és preciosa, amb el riu, les places... I que també hi ha molt per descobrir com restaurants, cinemes o llocs per sortir a prendre alguna cosa. M'encanten els restaurants de Girona i ja en tinc uns quants de preferits com el 8 de 7, els de la plaça Independència, la Tagliatella, un mexicà del centre... Estic molt feliç a Girona», explicava Murphy a principi de desembre en una llarga entrevista amb Diari de Girona.


Al març, els bahá’ís de Terrassa celebrem l’Any Nou\nUna celebració de la comunitat Bahá'is de Terrassa\nCarta d'una membre de la comunitat bahá'ís\nEls bahá’ís de Terrassa, igual que tots els bahá’ís de del món, celebren el 20 de març l’Any Nou Bahá’í. Aquesta celebració és la culminació d’un període de dejuni de 19 dies, en què milions de bahà’ís de tot el món, s’abstenen voluntàriament de menjar i beure cada dia des de la sortida a la posta del Sol. El dejuni és essencialment un període de meditació i oració, de recuperació espiritual, durant el qual el creient ha de tractar d’efectuar en la seva vida interior els reajustaments necessaris, i enfortir les forces espirituals latents en la seva ànima. El dejuni es fa en l’últim mes del calendari baha’í, en el mes Sublimitat.\nUna de les característiques principals de les grans Religions al llarg de la història ha estat establir un calendari propi. En cadascuna d’elles, s’ha creat un nou sistema per mesurar els dies, mesos i anys per ressaltar la importància històrica de l’aparició del seu profeta fundador i l’inici de la nova era que cada un d’ells va inaugurar. A la Fe Baha’í disposem d’un calendari solar, que consta de 19 mesos amb 19 dies cadascun (un total de 361 dies), i afegint 4 o 5 “dies intercalars”, segons si l’any és de traspàs o no , per ajustar el calendari a l’any solar. Cada un dels mesos és nomenat amb un dels atributs de Déu. L’inici de l’Any Nou Bahá’í està fixat astronòmicament, començant en l’equinocci de primavera, quan el Sol il·lumina tota la Terra per igual.\nLa celebració de Any Nou Bahá’í va més enllà d’un esdeveniment en el calendari. La sortida del sol a l’equinocci és símbol de vida, i per a nosaltres una nova oportunitat per revigoritzar els poders de l’esperit i reexaminar els assumptes de cor i de la consciència. La renovació que produeix la primavera a la natura és de fet un símbol, de la renovació espiritual que passa aproximadament cada mil anys quan un gran personatge profètic apareix a la Terra, per donar un nou impuls regenerador a tota la humanitat, com ara Krishna, Buda, Moisès, Jesús, Muhammad, Bab o Bahá’u’llah. I una ocasió perquè cadascun explori com contribuir al benestar material i espiritual d’ell mateix i dels altres.\nPer als bahà’ís, les diverses religions estan connectades entre si i constitueixen etapes d’un únic procés espiritual que permet a la humanitat acostar-se al seu Creador i evolucionar cap a nivells més complexos i rics de civilització. L’Any Nou Bahá’í no és només una festa a celebrar, sinó que també és un recordatori profund de la unitat de tots els missatgers de Déu i la primavera espiritual que cadascú va portar a la humanitat, I en aquest moment de la història, els ensenyaments de Bahá’u’llah, fundador de la Fe Baha’í, estan despertant un nou esperit de vida, capaç d’unir a tots els pobles del món, perquè junts puguem construir una civilització en continu progrés.\nComunitat Baha’í de Terrassa


ofertes de treball a l'estranger beques Idiomes Badalona educació europa formació recerca estranger art treball lloguer tallers premis universitat estiu ofertes de treball solidaritat L'Hospitalet de Llobregat cursos estudiants feina pràctiques a l'estranger Treballar a l'estranger Santa Coloma de Gramenet mobilitat europea concurs voluntariat ajuts pràctiques participar habitatge cultura Voluntariat a l'estranger emprenedoria trobar feina Estudiar a l'estranger cooperació formació ocupacional casal\nOferta Educador/a Social ( Rubí, Barcelona )-ref 76494\nDel dimarts 12 de setembre de 2017 a les 13:05 al dimarts 19 de setembre de 2017 a les 23:59\nCaracterístiques del lloc a ocupar: Cerquem a Educador/a Social per incorporar a l'equip Educatiu del CRAE Rubí (Barcelona) en el torn de Cap de Setmana. El Centre residencial d’acció educativa d’estada limitada, té per objectiu donar resposta educativa i assistencial a infants i adolescents mentre no poden retornar amb la seva família o se'ls troba una família acollidora. Cerquem a persona responsable, habituada a treballar en torn de nit, pacient, amb capacitat de treballar sota pressió, treball en equip i escolta activa.\n- Redacció d'informes, planificació d'activitats, fer seguiment educatiu, etc..)\nTipologia de contractació: 100% de la jornada\nHorari: Dijous de 21:30h a 9:15h; divendres reunió d’equip de 9:30h a 11:30h; dissabtes i diumenges de 9:30h a 21:30h; festius 29 Juny/17 i 6, 8 i 25 Des/17\nFormació: Diplomatura/Grau en Educació Social o Habilitació (imprescindible). Diplomat cicle continuat del Conveni d’Acció Social. Domini dels paquets informàtics estàndards\nExperiència: Es valorarà experiència amb infants i/o joves en situació d’exclusió social\n-Respectar la dignitat de l’infant i jove, la seva família i la de totes les persones del centre,\nindependentment del seu origen i de la seva cultura.\n-Gestionar les crisis i els conflictes. Capacitat de treballar sota pressió.\nAltres requisits: Certificat d'Antecedents Penals per delictes de naturalesa sexual vigent\nDades de contacte: http://bit.ly/2xXo4sF


Gironella invertirà 6,5 milions a millorar la xarxa d'aigua fins al 2035 - Regió7 :: El Diari de la Catalunya Central\nGironella invertirà 6,5 milions a millorar la xarxa d'aigua fins al 2035\nEl consistori apuja el preu 5 cèntims per metre cúbic per tenir diners per pagar les obres i busca ajudes\nd.c.c. | berga 04.11.2020 | 23:17\nDipòsit d'aigua potable de cal Blau a Gironella, ahir ORIOL TRASSERRA\nDipòsit d'aigua potable de cal Blau a Gironella, ahir\nL'Ajuntament de Gironella invertirà 6,5 milions d'euros en els propers 15 anys per millorar la xarxa d'aigua del municipi. El Pla Director del servei municipal d'abastament d'aigua de Gironella, aprovat per unanimitat en el darrer ple, celebrat dimarts a la nit, preveu que, «sigui quin sigui el color polític de l'Ajuntament, cada any s'hi faci una inversió» per arribar a completar la millora d'aquesta xarxa municipal. Així ho ha manifestat a aquest diari David Font. Si es completen les inversions previstes en aquest pla, llavors la xarxa tindria una durabilitat de 50 anys.\nEs dona la circumstància que l'any 2008 el consistori va encarregar un pla director «per veure com estava la xarxa i per saber què calia fer per modernitzar-la». El batlle David Font ha explicat que «el pla no s'havia aprovat mai». Ara s'ha plantejat fer-ho «per comprometre una partida anual de l'Ajuntament de Gironella durant els propers quinze anys per fer la millora i modernització de les instal·lacions». Font va expressar al ple la voluntat del govern que el servei el continuï prestant el consistori, i «que sigui l'Ajuntament qui segueixi fent tant la recaptació com les inversions», preservant-ne el caràcter públic». I que «hi hagi aquest compromís per seguir amb una dinàmica d'inversions».\nEl dirigent gironellenc ha explicat que la xarxa gironellenca «és vella». El consistori ha fet actuacions de millora pel que fa a les captacions, tractaments i el dipòsit. Tanmateix, les canonades són molt antigues i caldria renovar la xarxa de distribució de l'aigua. De fet, la major part dels 6,5 milions d'euros previstos, més de 5 milions, es destinaran a millorar les canonades.\nDavid Font ha dit que per fer les obres previstes en el pla «fa falta que hi hagi un compromís per tirar-ho endavant». De manera que ara es vol prioritzar «trobar les subvencions» que ajudin a fer-ho possible.\nLes millores també es finançaran amb la taxa del servei, que s'apuja de cara al 2021.\nEn el darrer ple celebrat aquesta setmana es va aprovar un augment de 5 cèntims per metre cúbic i tram de consum. «Això suposaria un increment de 75 cèntims al trimestre al 60% dels ciutadans de Gironella», ha explicat David Font. Aquest augment permetria que l'any 2021 l'Ajuntament pogués fer una inversió al voltant dels 360.000 euros a la xarxa d'aigua.\nCrida a utilitzar la deixalleria mòbil per gaudir de les bonificacions. Berguedà